Wagter sit beste pootjie voor | Netwerk24
Wagter sit beste pootjie voor
26 Februarie 2020 06:04
Eienaars kan Saterdag (29/02) met hul honde kom spog op 'n hondeskou wat op die boeremark by die Gum Tree Lodge aangebied word. Een van die kategorieë is die mees beminlike hondjie jonger as ses maande. Foto: Unsplash/ Alvan Nee
'n Hondeskou word Saterdag (29/02) om 11:30 op die R64-boeremark by die Gum Tree Lodge aangebied. Die geld wat ingesamel word, word aan die Dierebeskermingsvereniging (DBV) in Kimberley geskenk.
Elke eienaar mag een hond inskryf, en 'n hond mag in twee afdelings deelneem.
Die afdelings is soos volg:
kostuum en toertjies;
beste kinderhanteerder (vir vier- tot tienjariges);
goue oues (vir honde vyf jaar en ouer); en
mees beminlike hondjie (vir hondjies jonger as ses maande).
Inskryfgeld kos R50 per afdeling. Alle honde moet aan leibande wees, en slegs gesonde, onaggressiewe honde wat ingeënt is mag ingeskryf word. Skakel 062-995-8930 of 079-981-1240.